CONVOCATÒRIA DE LA UNIVERSITAT D'ALACANT EN RÈGIM DE CONCURRÈNCIA COMPETITIVA PER A LA CONCESSIÓ DE BEQUES A ALUMNAT PER A LA COL·LABORACIÓ AMB EL MUSEU DE LA UNIVERSITAT D'ALACANT EN LA DIFUSIÓ DE LES EXPOSICIONS DURANT EL CURS ACADÈMIC 2021/2022 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/17291)
  + [Valencià](/va/acuerdo/17305)






Selector de idioma

Leer

* [Español](/es/acuerdo/17480)
* [Valencià](/va/acuerdo/17300)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA DE LA UNIVERSITAT D'ALACANT EN RÈGIM DE CONCURRÈNCIA COMPETITIVA PER A LA CONCESSIÓ DE BEQUES A ALUMNAT PER A LA COL·LABORACIÓ AMB EL MUSEU DE LA UNIVERSITAT D'ALACANT EN LA DIFUSIÓ DE LES EXPOSICIONS DURANT EL CURS ACADÈMIC 2021/2022[Butlletí Oficial Universitat d'Alacant](/ca/Publicacion)
================================================================================================================================================================================================================================================================================================================

Secretaria General

Butlletí Oficial Universitat d'Alacant





CONVOCATÒRIA DE LA UNIVERSITAT D'ALACANT EN RÈGIM DE CONCURRÈNCIA COMPETITIVA PER A LA CONCESSIÓ DE BEQUES A ALUMNAT PER A LA COL·LABORACIÓ AMB EL MUSEU DE LA UNIVERSITAT D'ALACANT EN LA DIFUSIÓ DE LES EXPOSICIONS DURANT EL CURS ACADÈMIC 2021/2022

Data d'aprovació
:   26/10/2021

Data de publicació
:   27/10/2021

Òrgan competent
:   Rectora

Secció
:   CONVOCATÒRIES I CONCURSOS

* [Anàlisi](#analisis)

* [Ver acuerdo en formato **PDF**](/Acuerdos/DescargarAcuerdo/17482)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/17189)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/17821)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA DE LA UNIVERSITAT D'ALACANT EN RÈGIM DE CONCURRÈNCIA COMPETITIVA PER A LA CONCESSIÓ DE BEQUES A ALUMNAT PER A LA COL·LABORACIÓ AMB EL MUSEU DE LA UNIVERSITAT D'ALACANT EN LA DIFUSIÓ DE LES EXPOSICIONS DURANT EL CURS ACADÈMIC 2021/2022&url=https://www.boua.ua.es/va/acuerdo/17338)

**Títol:** CONVOCATÒRIA DE LA UNIVERSITAT D'ALACANT EN RÈGIM DE CONCURRÈNCIA COMPETITIVA PER A LA CONCESSIÓ DE BEQUES A ALUMNAT PER A LA COL·LABORACIÓ AMB EL MUSEU DE LA UNIVERSITAT D'ALACANT EN LA DIFUSIÓ DE LES EXPOSICIONS DURANT EL CURS ACADÈMIC 2021/2022

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dimarts, 26 d'octubre de 2021

CONVOCATÒRIA DE LA UNIVERSITAT D'ALACANT EN RÈGIM DE CONCURRÈNCIA COMPETITIVA PER A LA CONCESSIÓ DE BEQUES A ALUMNAT PER A LA COL·LABORACIÓ AMB EL MUSEU DE LA UNIVERSITAT D'ALACANT EN LA DIFUSIÓ DE LES EXPOSICIONS DURANT EL CURS ACADÈMIC 2021/2022

BASES

Un dels objectius fonamentals de la formació universitària és garantir l'ocupabilitat dels titulats i de les titulades. Per això, la Universitat d'Alacant treballa en eixa direcció, des de les aules, amb plans d'estudi ben estructurats, actualitzats i utilitzant metodologies docents adequades. També es pot reforçar l'adquisició de competències que incidisquen positivament en la millora de l'ocupabilitat i ofereix activitats de formació complementària en les quals l'estudiantat puga posar en pràctica un altre tipus de competències molt valorades pels/per les ocupadors/es.

Les competències transversals (adaptació, treball en equip, resolució, aprenentatge continu, comunicació...) són eines que propicien la millora de l'ocupabilitat, optimitzen la formació de l'alumnat i es poden adquirir gràcies a la participació en tasques formatives i en activitats pràctiques complementàries als estudis, com són les beques de col·laboració.

Tot l'alumnat que participe en el programa rebrà la formació específica necessària per a desenvolupar la tasca encomanada i tindrà un tutor o una tutora al/a la qual haurà de presentar una memòria en finalitzar el període de la beca. Una vegada avaluat, l'alumnat rebrà un certificat acreditatiu de la feina realitzada.

1. OBJECTE DE LA CONVOCATÒRIA

Es tracta d'un complement no reglat de formació que té per objecte donar a conèixer el Museu de la Universitat d'Alacant, la programació expositiva i la resta d'activitats.

L'alumnat seleccionat exercirà tasques d'acompanyament i guia dels grups de visitants, suport en tallers didàctics i altres relacionades amb la programació del Museu, i podrà participar en algunes de les activitats culturals que es desenvolupen des del Servei de Cultura.

2. DURACIÓ

La participació de l'alumnat es desenvoluparà al llarg del curs 2021/2022 i, si escau, fins que es resolga una nova convocatòria.

3. PARTICIPANTS

Per a participar en aquesta convocatòria, l'alumnat ha d'estar matriculat en la Universitat d'Alacant durant el curs 2021/2022 en estudis oficials (Grau, Màster i Doctorat).

La persona sol·licitant, una vegada que haja sigut seleccionada, haurà d'acreditar que ha fet efectiva la matrícula en el curs acadèmic 2021/2022 en qualsevol de les titulacions abans esmentades. En cas de no fer efectiva la matrícula en el curs 2021/2022, el nomenament serà revocat.

L'adjudicació definitiva de les beques estarà condicionada a l'assistència a un curs de formació obligatori relacionat amb les tasques que cal realitzar. Aquest curs tindrà lloc durant el mes de novembre, data que serà comunicada oportunament.

De totes maneres, atesa la renovació periòdica de les exposicions del Museu, es facilitarà a les persones integrants de la borsa definitiva una formació contínua de les diferents exposicions sobre les quals versaran les activitats. Aquesta formació serà també d'obligada assistència en horari i forma adaptada a la disponibilitat del personal de l'Àrea Didàctica del Museu i dels becaris i de les becàries.

4. JORNADA

Les tasques d'acompanyament i guia dels grups de visitants, suport en tallers didàctics i altres relacionades amb la programació del Museu tindran lloc de manera habitual els diumenges al matí dins el curs acadèmic 2021/2022, des de l'octubre fins al juny, i en funció de les necessitats.

En cas de participar en qualsevol altra activitat diferent de tasques d'acompanyament i guia dels grups de visitants, suport en tallers didàctics i altres relacionades amb la programació del Museu, la col·laboració podria realitzar-se en horari de matí o vesprada, segons les necessitats de l'acte que es desenvolupe.

5. TERMINI

El termini de presentació de sol·licituds comença l'endemà de la publicació d'aquesta convocatòria en el BOUA i finalitza el 10 de novembre de 2021 23.59 hores.

6. PRESENTACIÓ DE SOL·LICITUDS

La sol·licitud de participació, juntament amb la documentació relacionada més avall, es farà mitjançant el tràmit de [formulari d'UACloud.](https://cvnet.cpd.ua.es/uaCuestionarios/preguntas.aspx?idcuestionario=120715&idioma=ca)

En les pàgines web del MUA i del Servei de Cultura es publicaran els diferents terminis del procés de selecció, les successives resolucions, com també la informació d'altres actes que requerisquen publicació i que deriven d'aquesta convocatòria.

<http://www.mua.ua.es/>

<https://cultura.ua.es/>

Juntament amb la sol·licitud s'haurà de presentar la documentació  acreditativa dels mèrits enumerats en el barem

Els documents originals de la documentació presentada podran ser requerits per a l'acarament en qualsevol moment.

7. BAREM I SISTEMA DE SELECCIÓ

FORMACIÓ: Fins a un màxim de 5 punts

- Reglada

· Expedient acadèmic. Màxim 5 punts. Es calcularà per la Universitat dividint la nota mitjana de l'expedient entre 2, d'acord amb el que estableix el Reial decret 1125/2003.

· Carrera universitària

Relacionades amb la convocatòria (Història, Història de l'Art, Belles Arts, Humanitats, Arquitectura, Educació i Turisme): 2 punts si està finalitzada i 1 punt si s'està cursant segon cicle (3r i 4t curs).

· Cicle formatiu

Tècnic en Animació Sociocultural: 1,5 punts si està finalitzat i 1 punt si està en curs

- No reglada. Cursos de formació contínua relacionats a 0,01 punts per hora amb un màxim de 0,5 punts

La formació reglada s'acreditarà mitjançant títol o certificat oficial.

La formació no reglada s'acreditarà mitjançant diploma o certificat de l'entitat de formació.

IDIOMES

- Valencià: fins a un màxim de 2 punts

C2             2 punts

C1             1,5 punts

B2             1 punt

B1             0,5 punts

A2             0,2 punts

- Idiomas extranjeros: fina a un màxim d'1 punt

C2             1 punt

C1              0,8 punts

B2             0,6 punts

B1             0,4 punts

A2             0,2 punts

Es valorarà els idiomes degudament acreditats per centres o organismes oficials i certificacions oficials.

EXPERIÈNCIA. Fins a un màxim de 2 punts.

- Guia de museus/turístic

Amb contracte (laboral o de pràctiques): 0,15 punts per mes amb un màxim de 2 punts.

Voluntariat: a 0,10 punts per mes, amb un màxim d'1 punt.

- Dinamització/animació cultural

Contracte (laboral o de pràctiques): 0,15 punts per mes amb un màxim d'1 punt.

Voluntariat: a 0,10 punts per mes, amb un màxim de 0,5 punts.

L'experiència laboral s'acreditarà mitjançant contracte laboral, alta en seguretat social o certificat emès per l'empresa o entitat en els quals han d'aparèixer les funcions i la duració.

Només podran ser considerats aquells mèrits obtinguts fins al dia que finalitze el termini de presentació d'instàncies i degudament justificats.

Passaran a la fase d'entrevista les persones que hagen obtingut una puntuació superior o igual a 5 punts.

La borsa estarà integrada per les 3 persones que hagen obtingut les millors puntuacions, una vegada passades les entrevistes, i quedaran les següents 5 persones en la reserva.

8. COMISSIÓ DE SELECCIÓ

Per a valorar les sol·licituds presentades es constituirà una comissió formada per:

* Presidència. La vicerectora de Cultura, Esport i Extensió Universitària de la Universitat d'Alacant o persona en qui delegue.
* Secretaria. Personal tècnic del Servei de Cultura de la Universitat d'Alacant.
* Dues vocalies del personal tècnic del Museu de la Universitat d'Alacant.

9. DOTACIÓ DE LES BEQUES

La quantitat que resulte del total de dies que es preste la col·laboració a raó de 12 € bruts per cada hora o fracció d'hora (a partir de 30 minuts) de participació en els actes, amb un mínim de 2 hores per cada acte.

10. OBLIGACIONS DE LES PERSONES PARTICIPANTS

a) Les persones finalment admeses assistiran obligatòriament a un curs de formació. La data, el lloc i l'horari de celebració serà anunciat amb la publicació d'aquest llistat.

b) El dia de celebració del curs es lliurarà a les persones assistents els impresos necessaris per als pagaments de la beca i l'alta en la Seguretat Social, que seran emplenats i lliurats en el moment.

c) Les persones integrants de la borsa es comprometen a complir els compromisos adquirits i participar amb la deguda responsabilitat en les activitats per a les quals se'ls requerisca amb la suficient antelació.

d) La concessió d'aquesta beca serà incompatible amb la percepció de sous o salaris que impliquen vinculació contractual o estatutària de la persona interessada amb la Universitat d'Alacant.

La falta d'assistència al curs implicarà la no concessió de la beca.

11. OBLIGACIONS DEL MUA

El Museu de la Universitat d'Alacant es compromet a proporcionar la formació i informació suficients per a l'acompliment de les activitats.

Així mateix, es compromet a informar els i les integrants de la borsa de la distribució d'activitats, dates i tasques amb la suficient antelació.

12. MARC LEGAL I PRESSUPOSTARI

La dotació econòmica per a aquesta convocatòria es troba consignada en la clau orgànica capítol 4 del centre de despesa del Servei de Cultura 52.00. L'execució d'aquesta dotació està supeditada a la disponibilitat de liquiditat de la UA.

En el cas que siga un centre o departament de la Universitat el que sol·licite la col·laboració de becaris o becàries en suport de l'activitat que organitze, la despesa es realitzarà des d'una clau orgànica del capítol 4 del seu centre de despesa.

La subvenció assignada a cada ajuda s'ajustarà a allò que estableix la Llei 38/2003, de 17 de novembre, general de subvencions; les regulacions, requisits i termes establits per les normes de funcionament intern de la UA i allò que aquesta convocatòria estableix.

Aquesta beca està subjecta a l'impost sobre la renda de les persones físiques (IRPF). D'acord amb el que disposa l'art. 1 del Reial decret 1493/2011, es tramitarà la inclusió d'aquestes persones en el règim general de la Seguretat Social.

13. PROTECCIÓ DE DADES DE CARÀCTER PERSONAL

De conformitat amb el que disposa la legislació vigent en matèria de protecció de dades, es comunica que la Universitat d'Alacant tractarà les dades aportades en aquesta sol·licitud, així com aquelles contingudes en la documentació que l'acompanye, amb la finalitat de gestionar la participació en la convocatòria com a aspirant a la beca de col·laboració. La legitimació d'aquest tractament es basa en el consentiment de la persona interessada. En el cas que la persona sol·licitant siga seleccionada i formalitze la col·laboració amb la Universitat, les seues dades podran ser cedides a altres entitats per a l'organització d'esdeveniments relacionats amb la beca.

S'informa que es poden exercir els drets en relació amb el tractament de les dades personals d'accés, rectificació i supressió, entre d'altres, mitjançant sol·licitud dirigida a la Gerència de la Universitat en el Registre General de la Universitat d'Alacant o bé a través de la seu electrònica ([https://seuelectronica.ua.es](https://seuelectronica.ua.es/)). Es pot consultar la informació addicional i detallada sobre protecció de dades, drets i la política de privacitat de la Universitat d'Alacant en l'enllaç següent:  <https://seuelectronica.ua.es/es/privacidad.html>.

14. ACCEPTACIÓ DE LES BASES

La participació en aquesta convocatòria implica l'acceptació de les bases, que podran ser interpretades per la comissió i pel Vicerectorat de Cultura, Esport i Extensió Universitària en els aspectes no previstos inicialment.

15. RECURSOS

Contra la convocatòria, les bases i els actes administratius que se'n deriven, que esgoten la via administrativa, pot interposar-se recurs contenciós administratiu davant el jutjat contenciós administratiu d'Alacant que resulte competent, en el termini de dos mesos comptador a partir de l'endemà de la publicació, de conformitat amb el que estableix l'article 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptador a partir de l'endemà de la publicació d'aquesta convocatòria davant la rectora, de conformitat amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. Tot això sense perjudici que s'utilitze qualsevol altra via que es considere oportuna.

Davant les actuacions de la Comissió de Valoració podrà interposar-se recurs d'alçada previst en l'article 122 de la Llei 39/2015, d'1 d'octubre, del procediment administratiu comú de les administracions públiques en el termini d'un mes comptador des de l'endemà de les seues publicacions o notificacions. El recurs podrà interposar-se davant l'òrgan que va dictar l'acte que s'impugna o davant la rectora com a òrgan competent per a resoldre'l.

D'acord amb l'article 122 de la Llei 39/2015, no es podrà presentar recurs contra els actes de tràmit, llevat que aquests decidisquen directament o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims. L'oposició a aquests actes de tràmit podrà ser al·legada per les persones interessades per a la consideració en la resolució que pose fi al procediment.

Més informació en el Museu de la Universitat d'Alacant, en horari de dilluns a divendres, de 9 a 14 hores, telèfon: 437 43 67 92, c/e: [qcdwxsy@cu.nt](mailto:drisfxg@ls.eg).

La rectora,

PD de signatura, la vicerectora de Cultura, Esport i Extensió Universitària

(Resolució de 22 de desembre de 2020)

Catalina Iliescu

Anàlisi
-------

:   **Modificat per:**

    * [Detalle
       CORRECCIÓ D'ERRORS DE LA CONVOCATÒRIA DE LA UNIVERSITAT D'ALACANT EN RÈGIM DE CONCURRÈNCIA COMPETITIVA PER A LA CONCESSIÓ DE BEQUES A ALUMNAT PER A LA COL·LABORACIÓ AMB EL MUSEU DE LA UNIVERSITAT D'ALACANT EN LA DIFUSIÓ DE LES EXPOSICIONS DURANT EL CURS ACADÈMIC 2021/2022](/va/acuerdo/18753)
      08/11/2021





[Carretera Sant Vicent del Raspeig s/n  
03312 Sant Vicent del Raspeig - Alacant  
 Tel. 72 439 6647 - Fax 85 950 3643](https://www.google.es/maps/@55.743818,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12939&trk=tyah&trkInfo=tarId%2H0797164039582%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)